|  |
| --- |
| +\*xfs\*pvs\*Akl\*cvA\*xBj\*tCi\*taj\*gia\*obj\*DgE\*pBk\*- +\*yqw\*xcc\*ytn\*tDE\*ugc\*dzi\*lro\*wst\*xvl\*fws\*zew\*- +\*eDs\*lyd\*lyd\*lyd\*lyd\*dkz\*Dni\*tjl\*jii\*jiw\*zfE\*- +\*ftw\*jbo\*nnn\*Fwy\*DBv\*DDE\*ncE\*rgE\*pAs\*yuy\*onA\*- +\*ftA\*ily\*wat\*mwk\*vrm\*cjn\*wlc\*wvn\*EjE\*xnB\*uws\*- +\*xjq\*nyh\*xrt\*AxD\*ofw\*Dqb\*ros\*uDx\*lxa\*Bsq\*uzq\*- |

|  |
| --- |
|  |

|  |
| --- |
| grbrh |
| R E P U B L I K A H R V A T S K A  PRIMORSKO – GORANSKA ŽUPANIJA  OPĆINA PUNAT | |
| **OPĆINSKI NAČELNIK** | |

KLASA: 944-01/24-02/1

URBROJ: 2170-31-03/5-2-25-9

Punat, 15. srpnja 2025. godine

Na temelju članka 5. Odluke o uvjetima, načinu i postupku raspolaganja nekretninama u vlasništvu Općine Punat ("Službene novine Primorsko – goranske županije", broj 21/16, 27/16, 11/17 i 11/20) i Zaključka općinskog načelnika Općine Punat, KLASA: 944-01/24-02/1, URBROJ: 2170-31-02/1-25-8 od 14. srpnja 2025. godine i Zaključka Općinskog vijeća, KLASA: 024-05/25-01/3, URBROJ: 2170-31-01-25-32 od 2. srpnja 2025. godine općinski načelnik raspisuje

**NATJEČAJ**

**za prodaju nekretnina u vlasništvu Općine Punat**

**Predmet natječaja je:**

**Prodaja nekretnina u vlasništvu Općine Punat:**

1.) - k.č.br. 969, voćnjak, površine 54 m2, zk.ul. 8046 k.o. Punat

- 2/10 dijela k.č.br. 967/2, voćnjak, površine 126 m2, zk.ul. 1143 k.o. Punat, odnosno površina od 25,2 m2.

Sukladno Urbanističkom planu uređenja naselja - UPU 3 građevinsko područje naselja N1 – centralno naselje Punat („Službene novine Primorsko-goranske županije“, broj 34/10, 40/13, 40/14, 13/16 i 3/20) nekretnine su smještene unutar izgrađenog građevinskog područja naselja (S1).

Početna natječajna cijena određuje se u iznosu od 182,00 EUR/m2.

1. - k.č.br. 369/1, Batovo dvorište površine 103 m2, zk.ul. 8046 k.o. Punat,

Predmetna nekretnina označena je planskom oznakom „S2“ – stanovanje s poslovnim prostorom, a što je utvrđeno uvidom u Urbanistički plan uređenja naselja - UPU 3 – građevinsko područje naselja N1 - centralno naselje Punat („Službene novine Primorsko- goranske županije“ broj 34/10, 40/13, 40/14, 13/16 i 3/20).

Početna natječajna cijena određuje se u iznosu od 182,00 eura/m2.

**Opći uvjeti natječaja:**

Ponuda mora sadržavati:

* osnovne podatke o ponuditelju (ime i prezime, prebivalište za fizičke osobe/naziv tvrtke i sjedište pravne osobe, OIB, preslika osobne iskaznice ili izvadak iz obrtnog registra ili presliku obrtnice i za pravnu osobu izvadak iz sudskog registra),
* iznos ponude,
* oznaku nekretnine (redni broj nekretnine za koje se natječe, broj katastarske čestice, zk.ul, katastarska općina),
* potvrdu o uplaćenom jamstvenom pologu u iznosu od 10% od početne (natječajne) cijene,
* broj računa ponuditelja za povrat jamstvenog pologa.

Pravo sudjelovanja na Natječaju imaju sve pravne i fizičke osobe koje ispunjavaju uvjete za sudjelovanje na Natječaju.

*Ponuditelji koji se natječu, moraju po svim osnovama imati podmirene dospjele obveze prema Općini Punat do trenutka otvaranja ponuda.*

Ponuđeni iznos cijene nekretnine ne može biti manji od iznosa navedenog u natječaju.

Mjerilo za odabir najpovoljnije ponude je najviši ponuđeni iznos cijene, odnosno najpovoljnijom ponudom smatrat će se ponuda ponuditelja koji ponudi najviši iznos kupoprodajne cijene.

Ponuditelji su dužni najkasnije do isteka roka za prijavu uplatiti jamstveni polog u visini od 10% od početne (natječajne) cijene u korist Proračuna Općine Punat na račun IBAN HR8724020061836000009 s pozivom na broj 68 7757 – OIB uplatitelja, s naznakom "Polog za sudjelovanje na natječaju za kupnju nekretnina", a koji mora biti vidljiv do 4. kolovoza 2025. godine u 13,00 sati.

Uplaćeni polog uračunat će se najpovoljnijem ponuditelju u prodajnu cijenu, a ponuditeljima koji ne uspiju na natječaju vratit će se u roku od 15 dana od dana donošenja odluke o odabiru.

Najbolji ponuditelj dužan je iznos ponuđene cijene u cijelosti uplatiti u korist Proračuna Općine Punat na račun broj IBAN HR8724020061836000009 s pozivom na broj 68 7757 - OIB uplatitelja, u roku od 8 (osam) dana od dana primitka odluke o odabiru te pristupiti sklapanju ugovora u roku od 15 dana od njezina zaprimanja.

Ukoliko najpovoljniji ponuditelj odustane od ponude, odnosno ne pristupi sklapanju ugovora ili ne uplati ponuđeni iznos, uplaćeni polog mu se neće vratiti. U slučaju da najpovoljniji ponuditelj odustane od ponude, najpovoljnijim ponuditeljem, u smislu ovog natječaja postaje ponuditelj koji je na natječaju ponudio sljedeći po visini iznos cijene, uz uvjet da prihvati najvišu ponuđenu cijenu prvog ponuditelja.

Ako dva ili više ponuditelja ponude istu cijenu za nekretninu provodi se usmeno javno nadmetanje.

Ponuditelj plaća trošak objave natječaja i trošak izrade elaborata procjene vrijednosti nekretnine te je dokaz o uplati troškova preduvjet zaključenju ugovora.

Troškove poreza na promet nekretnina, ovjere potpisa i prijenosa vlasništva snosi kupac.

**Ponude se dostavljaju u zatvorenoj omotnici s naznakom:**

**«Ponuda za kupnju nekretnina po natječaju – NE OTVARATI»**

**na adresu:**

**OPĆINA PUNAT**

**Novi put 2**

**51521 Punat**

Ponude se predaju neposredno na urudžbeni zapisnik ili putem pošte preporučenom pošiljkom, a krajnji rok za dostavu ponuda je 15 (petnaesti) dan od dana objave obavijesti o natječaju u „Novom listu“ do 13,00 sati neovisno o načinu dostave. Obavijest o raspisanom natječaju objavit će se u „Novom listu“ dana 20. srpnja 2025. godine. Ponude koje pristignu nakon 13,00 sati dana 4. kolovoza 2025. godine bez obzira na način dostave smatraju se zakašnjelima.

Otvaranje i izbor ponuda obavit će se 4. kolovoza 2025. godine u 13:00 sati u prostorijama Općine Punat.

Nepotpune ponude i ponude podnesene izvan utvrđenog roka neće se razmatrati.

Općina Punat zadržava pravo ne izabrati niti jednu ponudu, odnosno poništiti natječaj u cijelosti u svako doba bez obrazloženja.

OPĆINSKI NAČELNIK

Daniel Strčić, bacc.inf, v.r.